കുല്ഗാമില് അപ്നി പാര്ട്ടി നേതാവിനെ ഭീകരര് വെടിവച്ച് കൊന്നു ശ്രീനഗര്: ജമ്മു കശ്മീരിലെ കുല്ഗാമില് അപ്നി പാര്ട്ടി നേതാവ് ഗുലാം ഹസന് ലോണിനെ ഭീകരര് വെടിവച്ചുകൊന്നു. അപ്നി പാര്ട്ടി സോണല് പ്രസിഡന്റും പിഡിപി മുന് ബ്ലോക്ക് പ്രസിഡന്റുമായ ലോണിനെ അദ്ദേഹത്തിന്റെ വസതിയില് വച്ചാണ് സായുധര് കൊലപ്പെടുത്തിയത്. ഗുരുതരമായി പരിക്കേറ്റ ലോണിനെ ഉടന്തന്നെ ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. സംഭവത്തില് കേസെടുത്തതായി പോലിസ് അറിയിച്ചു. കഴിഞ്ഞ 10 ദിവസത്തിനിടെ നാല് രാഷ്ട്രീയ നേതാക്കളെയാണ് ഇത്തരത്തില് കൊലപ്പെടുത്തിയത്.കുല്ഗാം സ്വദേശിയായ ബിജെപി നേതാവിനെ കൊലപ്പെടുത്തി രണ്ടുദിവസത്തിനു ശേഷമാണ് ലോണിന്റെ കൊലപാതകം. ബിജെപി മണ്ഡലം പ്രസിഡന്റ് ജാവേദ് അഹമ്മദ് ധാറിനെയാണ് ചൊവ്വാഴ്ച വൈകീട്ട് ഭീകരര് കൊലപ്പെടുത്തിയത്. മെഹബൂബ മുഫ്തിയുടെ പീപ്പിള്സ് ഡെമോക്രാറ്റിക് പാര്ട്ടിപിഡിപിയില്നിന്ന് രാജിവച്ച ലോണ് നാലുമാസങ്ങള്ക്കു മുമ്ബാണ് അപ്നി പാര്ട്ടിയില് അംഗമായത്. ജമ്മു കശ്മീരിന്റെ പ്രത്യേക പദവി കേന്ദ്രം റദ്ദാക്കി ഏഴ് മാസങ്ങള്ക്ക് ശേഷം 2020 മാര്ച്ചിലാണ് അപ്നി പാര്ട്ടി രൂപംകൊണ്ടത്. പിഡിപി മുന് നേതാവ് അല്താഫ് ബുക്കാരിയാണ് അപ്നി പാര്ട്ടി രൂപീകരിച്ചത്. ബിജെപിയുടെ ബി ടീം ആണ് അപ്നി പാര്ട്ടിയെന്നാണ് പിഡിപിയുടെ ആരോപണം.